ฮั่งเส็งปิดเช้าบวก 32.34 จุด ตามตลาดหุ้นนิวยอร์ก
ฮั่งเส็งปิดเช้าบวก 32.34 จุด ตามตลาดหุ้นนิวยอร์ก
8 ส.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 32.34 จุด หรือ 0.12% ปิดภาคเช้าที่ 27,722.70 จุด โดยได้รับแรงหนุนจากดัชนีดาวโจนส์ตลาดหุ้นนิวยอร์กที่ปิดทำนิวไฮติดต่อกันเป็นวันที่ 9 เมื่อคืนนี้
นอกจากนี้ ฮั่งเส็งยังปรับตัวขึ้นหลังจากที่สำนักงานศุลกากรจีน (GAC) เปิดเผยว่า ยอดส่งออกเดือนก.ค.ปรับตัวขึ้น 11.2% เมื่อเทียบเป็นรายปี ขณะที่ยอดนำเข้า พุ่งขึ้น 14.7% ซึ่งส่งผลให้จีนมียอดเกินดุลการค้าในเดือนก.ค.ทั้งสิ้น 3.212 แสนล้านหยวน (4.78 หมื่นล้านดอลลาร์) เพิ่มขึ้น 1.4% เทียบเป็นรายปี